 **บันทึกข้อความ**

**ส่วนราชการ** สำนักงานสาธารณสุขจังหวัดสระแก้ว กลุ่มงานนิติการ โทร ๐ ๓๗๔๒ ๕๑๔๑ ต่อ 300

**ที่** สก ๐๐32.๐10/ว **วันที่**  พฤษภาคม ๒๕๖2

**เรื่อง** ขอเชิญประชุม

เรียน ผู้อำนวยการโรงพยาบาลสมเด็จพระยุพราชสระแก้ว ผู้อำนวยการโรงพยาบาลอรัญประเทศ ผู้อำนวยการ โรงพยาบาลชุมชนทุกแห่ง สาธารณสุขอำเภอทุกอำเภอ หัวหน้ากลุ่มบริหารงานทั่วไป หัวหน้ากลุ่มงานคุ้มครองผู้บริโภคและเภสัชสาธารณสุข หัวหน้ากลุ่มงานประกันสุขภาพ และหัวหน้างานตรวจสอบภายในของสำนักงานสาธารณสุขจังหวัดสระแก้ว

**1.เรื่องเดิม**

 ตามที่สำนักงานสาธารณสุขจังหวัดสระแก้ว ได้ดำเนินการตรวจสอบภายในประจำปีงบประมาณ 2562 เพื่อสอบทานระบบควบคุมภายในของหน่วยงานในสังกัด ประกอบกับได้มีการประเมินคุณธรรมและความโปร่งใสในการบริหารงานของหน่วยงานภาครัฐสำหรับหน่วยงานในสังกัด ตลอดจนการกำหนดมาตรการ การป้องกันการทุจริตและประพฤติมิชอบและการป้องกันผลประโยชน์ทับซ้อนระหว่างประโยชน์ส่วนตัว กับประโยชน์ส่วนรวม ให้หน่วยงานในสังกัดถือปฏิบัติเพื่อการบริหารจัดการที่ดีตามหลักธรรมาภิบาล นั้น

**2.ข้อเท็จจริง**

สำนักงานสาธารณสุขจังหวัดสระแก้ว โดยกลุ่มงานนิติการและงานตรวจสอบภายในและควบคุมภายใน กำหนดจัดประชุมชี้แจงเรื่อง การป้องกันทุจริต ผลประโยชน์ทับซ้อน และหลักปฏิบัติราชการในการเบิกค่าตอบแทนและค่าใช้จ่ายจากทางราชการ ในวันที่ 14 มิถุนายน ๒๕62 และวันที่ 21 มิถุนายน 2562 เวลา 08.30 น. - ๑๖.๓๐ น. ณ ห้องประชุม พล ร.ต.นพ.วิทุร แสงสิงแก้ว ชั้น ๒ สำนักงานสาธารณสุขจังหวัดสระแก้ว โดยมีกลุ่มเป้าหมายที่เข้าร่วมประชุม จำนวน 250 คน แบ่งเป็น 2 รุ่น โดยมีวาระการประชุมที่สำคัญ ประกอบด้วย

(1) สรุปผลการตรวจสอบภายใน ปี 2562 ความเสี่ยง และแนวทางการปรับปรุงแก้ไข

(2) แนวทางการเบิกจ่ายค่าตอบแทนสำหรับเจ้าหน้าที่ที่ปฏิบัติงานให้กับหน่วยบริการ

(3) มาตรการการป้องกันการทุจริตและการป้องกันผลประโยชน์ทับซ้อน

 (4) แนวทางการเบิกค่าใช้จ่ายจากทางราชการ เช่น ค่าใช้จ่ายในการเดินทางไปราชการ ค่าใช้จ่ายในการฝึกอบรม หรือค่าใช้จ่ายในการบริหารงานของส่วนราชการ เป็นต้น

**3.ข้อพิจารณา**

 เพื่อให้การประชุมบรรลุวัตถุประสงค์และมีการถือปฏิบัติอย่างมีประสิทธิภาพ สำนักงานสาธารณสุขจังหวัดสระแก้ว จึงให้หน่วยงาน หน่วยบริการในสังกัด ส่งรายชื่อและแจ้งบุคลากรเข้าร่วมประชุม ดังนี้

 3.1 หัวหน้ากลุ่มงานบริหารทั่วไป ผู้รับผิดชอบงานพัสดุ งานการเงิน ผู้รับผิดชอบการเบิกจ่ายค่าตอบแทนเจ้าหน้าที่ อย่างน้อยโรงพยาบาลละ 3 คน

 3.2 หัวหน้ากลุ่มการพยาบาล หัวหน้ากลุ่มงานด้านการพยาบาลแผนกต่าง ๆ หรือผู้แทนพยาบาลซึ่งทำหน้าที่เกี่ยวกับการเบิกค่าตอบแทน อย่างน้อยโรงพยาบาลละ 4 คน

 3.3 หัวหน้ากลุ่มงานเภสัชกรรม หรือผู้แทนที่ทำหน้าเบิกค่าตอบแทน อย่างน้อยโรงพยาบาลละ 1 คน

 3.4 หัวหน้ากลุ่มงานทันตกรรมหรือผู้แทน อย่างน้อยโรงพยาบาลละ 1 คน

3.5 หัวหน้ากลุ่ม...

-2-

 3.5 หัวหน้ากลุ่มงานต่าง ๆ ในโรงพยาบาลทั่วไปและโรงพยาบาลชุมชน นอกเหนือจากข้อ 3.1 – 3.4 ประกอบด้วย กลุ่มงานเวชกรรมฟื้นฟู กลุ่มงานรังสีวิทยา กลุ่มงานเทคนิคการแพทย์และพยาธิวิทยาคลินิก กลุ่มงานโภชนศาสตร์ กลุ่มงานพยาธิวิทยากายวิภาค กลุ่มงานประกันสุขภาพ กลุ่มงานบริการปฐมภูมิ และองค์รวม หรือกลุ่มงานอื่นๆ ตามความเหมาะสม เป็นต้น โดยให้โรงพยาบาลพิจารณาส่งหัวหน้ากลุ่มงาน รองหัวหน้ากลุ่มงาน หรือผู้ปฏิบัติหน้าที่เกี่ยวกับการจัดซื้อจัดจ้าง หรือการเบิกจ่ายค่าตอบแทน และควรเป็นตัวแทนสหวิชาชีพ ประกอบด้วย นักเทคนิคการแพทย์ นักวิทยาศาสตร์การแพทย์ นักรังสีการแพทย์ แพทย์แผนไทย นักกายภาพบำบัด นักวิชาการสาธารณสุข นักโภชนาการ ตัวแทนองค์กรแพทย์ เป็นต้น จำนวนอย่างน้อยโรงพยาบาลละ 7 คน

 3.6 ผู้ช่วยสาธารณสุขอำเภอ หรือผู้รับผิดชอบงาน ITA หรืองานด้านบริหาร แห่งละ 1 คน

 3.7 ผู้อำนวยการโรงพยาบาลส่งเสริมสุขภาพตำบลหรือผู้แทน จำนวน 107 แห่ง ๆ 1 คน

 โดยแบ่งการประชุมเป็น 2 รุ่น ดังนี้

 รุ่นที่ 1 ให้เข้าร่วมประชุมในวันที่ 14 มิถุนายน ๒๕62 ประกอบด้วยผู้เข้าประชุมจากอำเภอ ตาพระยา อำเภอโคกสูง อำเภออรัญประเทศ อำเภอคลองหาด

 รุ่นที่ 2 ให้เข้าร่วมประชุมในวันที่ 21 มิถุนายน ๒๕62 ประกอบด้วยผู้เข้าประชุมจากอำเภอวัฒนานคร อำเภอเขาฉกรรจ์ อำเภอวังน้ำเย็น อำเภอวังสมบูรณ์ และอำเภอเมืองสระแก้ว

ทั้งนี้ ขอให้ส่งรายชื่อผู้เข้าร่วมประชุม ทาง e-mail: tonpichitchai2515@gmail.com ,Line application กลุ่ม “ITA สระแก้ว” “ตรวจสอบ สก.” หรือโทรสารหมายเลข 0 3742 5141 ต่อ 100 ก่อนวันที่ 11 มิถุนายน 2562 ตามแบบตอบรับแนบท้ายนี้

**4.ข้อเสนอ**

 จึงเรียนมาเพื่อทราบและดำเนินการ พร้อมกำชับผู้เกี่ยวข้องให้เข้าร่วมประชุมโดยพร้อมเพียงกัน ตามวัน เวลา และสถานที่ที่กำหนด ต่อไปด้วย

 แบบตอบรับผู้เข้าร่วมประชุมชี้แจงเรื่อง การป้องกันทุจริต ผลประโยชน์ทับซ้อน และหลักปฏิบัติ

ราชการในการเบิกค่าตอบแทนและค่าใช้จ่ายจากทางราชการ ในวันที่ 14 มิถุนายน ๒๕62 และวันที่ 21 มิถุนายน 2562 เวลา 08.30 น. - ๑๖.๓๐ น. ณ ห้องประชุม พล ร.ต.นพ.วิทุร แสงสิงแก้ว

 ชั้น ๒ สำนักงานสาธารณสุขจังหวัดสระแก้ว

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 **รุ่นที่ 1** ประชุมในวันที่ 14 มิถุนายน ๒๕62 ประกอบด้วย อำเภอตาพระยา อำเภอโคกสูง อำเภออรัญประเทศ อำเภอคลองหาด

 **รุ่นที่ 2** ประชุมในวันที่ 21 มิถุนายน ๒๕62 ประกอบด้วยผู้เข้าประชุมจากอำเภอวัฒนานคร อำเภอเขาฉกรรจ์ อำเภอวังน้ำเย็น อำเภอวังสมบูรณ์ และอำเภอเมืองสระแก้ว

**หน่วยงาน**...........................................................................................................................................................

1.ชื่อ-สกุล...........................................................................ตำแหน่ง...................................................................

2.ชื่อ-สกุล...........................................................................ตำแหน่ง...................................................................

3.ชื่อ-สกุล...........................................................................ตำแหน่ง...................................................................

4.ชื่อ-สกุล...........................................................................ตำแหน่ง...................................................................

5.ชื่อ-สกุล...........................................................................ตำแหน่ง...................................................................

6.ชื่อ-สกุล...........................................................................ตำแหน่ง...................................................................

7.ชื่อ-สกุล...........................................................................ตำแหน่ง...................................................................

8.ชื่อ-สกุล...........................................................................ตำแหน่ง...................................................................

9.ชื่อ-สกุล...........................................................................ตำแหน่ง...................................................................

10.ชื่อ-สกุล........................................................................ตำแหน่ง...................................................................

11.ชื่อ-สกุล........................................................................ตำแหน่ง...................................................................

12.ชื่อ-สกุล........................................................................ตำแหน่ง...................................................................

13.ชื่อ-สกุล........................................................................ตำแหน่ง...................................................................

14.ชื่อ-สกุล........................................................................ตำแหน่ง...................................................................

15.ชื่อ-สกุล........................................................................ตำแหน่ง...................................................................

16.ชื่อ-สกุล........................................................................ตำแหน่ง...................................................................

17.ชื่อ-สกุล........................................................................ตำแหน่ง...................................................................

**หมายเหตุ:** ขอให้ส่งรายชื่อผู้เข้าร่วมประชุม ทาง e-mail: tonpichitchai2515@gmail.com ,Line application กลุ่ม “ITA สระแก้ว” “ตรวจสอบ สก.” หรือโทรสารหมายเลข 0 3742 5141 ต่อ 100 ก่อนวันที่ 11 มิถุนายน 2562